open-index/open-wikipedia-markdown huggingface dataset:
Տոլեդոյի ալկասար

**Տոլեդոյի ալկասար** (իսպ. ՝  *Alcázar*), ամրոց Իսպանիայի Տոլեդո քաղաքի բարձրադիր հատվածում։ Կառուցվել է Ալոնսոն դե Կովարուբիասայի նախագծի հիման վրա (1486-1570 թվականներ)։ Ժամանակին եղել է Կաստիլյայի թագավորների նստավայրը։ Այն կառուցվել է Կառլոս V կայսեր և իր որդի Ֆիլիպ II Հաբսբուրգի կողմից 1540-ական թվականներին։

## Պատմություն
Իսպանիայի քաղաքացիական պատերազմի ժամանակ գնդապետ Խոսե Մոսկարդո Իտուարտեն պայքարում պաշարել էր Ալկասարը հանրապետականների հետ։ Ի պատասխան նրան` հանրապետականները պատանդ են վերցրել իր 16-ամյա որդուն՝ Լուիսին, և պահանջում էին երեխան փոխանակել Ալկասարով։ Այդ ժամանակ Լուիսը ասում է հորը. 

Այս խոսքին հայրը՝ Խոսե Մոսկարդո Իտուարտեն, պատասխանում է որդուն. «Ուրեմն, հանձնի'ր հոգիդ Աստծուն» մեռնում որպես հերոս` բղավելով` «Viva Cristo Rey»՝: Մոսկարդոն հրաժարվում է, ինչի պատճառով էլ (ըստ որոշ ժամանակակից աղբյուրների) Լուիսը սպանվեց։ Այլ պատմաբաններ նշում են, որ Լուիսը սպանվել է մեկ ամիս հետո։

Քաղաքացիական պատերազմի իրադարձություններն Ալկասարում Իսպանիայում դարձել են իսպանական ազգայնականության խորհրդանիշերից մեկը։

Պաշարման ավարտին շենքը խիստ վնասվել էր։ Պատերազմից հետո Ալկասարը վերակառուցվել է, և այժմ այստեղ է գտնվում Կաստիլիա-Լա Մանչայի ինքնավար համայնքի գրադարանը («Biblioteca Autonómica»), ինչպես նաև գործում է բանակի թանգարան («Museo del Ejército»):

## Ծանոթագրություններ

2. Տոլեդոյի ալկասա՝ լուսանկարներ 

## Աղբյուրներ
* Հյու Թոմաս, *Իսպանիայի քաղաքացիական պատերազմ*, 4th Rev. Ed. 2001. bv bvbv
* Էնոթնի Բիվոր, *The Battle for Spain*, 2006.
* Սեսիլ Էբի, *The Siege Of The Alcázar*, 1965

Կատեգորիա:Իսպանիայի ամրոցներ
Ուիթիեր

**Ուիթիեր** (), քաղաք ԱՄՆ-ում, Ալյասկա նահանգում, Վալդիզ-Կորդովա մարդահամարի գոտում։ Գտնվում է Քենայ թերակղզու հյուսիսարևելյան մասում, Արքայազն Վիլհելմի նեղուցի ափին, Անքորիջից 121 կմ դեպի հարավ-արևելք։ Քաղաքի մակերեսը 51,0 կմ² է, որից 32,4 կմ²-ը՝ ցամաք և 18,6 կմ²-ը՝ ջրային բաց տարածքներ։

Քաղաքի գրեթե բոլոր բնակիչները բնակվում են 14-հարկանի նախկին բանակային զորանոցի շենքում, որը կառուցվել է 1956 թվականին։ *Begich Towers* կոչվող այդ շենքում տեղակայված են քաղաքի ոստիկանական բաժանմունքը, բժշկական կլինիկան, եկեղեցին և լվացքատունը։

## Պատմություն
1964 թվականին քաղաքը խիստ տուժել է Ալյասկայի մեծ երկրաշարժի առաջացրած ցունամիից։ Ցունամիի հետևանքով զոհվել է 13 մարդ։ Ալիքների բարձրությունը հասել է 13 մետրի։

## Բնակչություն
2010 թվականի մարդահամարի տվյալներով քաղաքի բնակչությունը 220 մարդ է։ Ռասայական կազմը. սպիտակամորթներ՝ 153 մարդ, աֆրոամերիկացիներ՝ 1 մարդ, բնիկ ամերիկացիներ՝ 12 մարդ, ասիացիներ՝ 17 մարդ, խաղաղօվկիանոսյան կղզիների բնակիչներ՝ 7 մարդ, այլ ռասաներ՝ 1 մարդ, երկու կամ ավելի ռասաների ներկայացուցիչներ՝ 29 մարդ, լատինաամերիկյան ծագման ցանկացած ռասայի անձինք՝ 11 մարդ։

## Տրանսպորտ
Առկա են նավահանգիստ և խորջրյա նավակայան։ Քաղաքը սպասարկում է մի վայրէջքուղի (451 x 18 մ), որը, սակայն, տարվա ցուրտ եղանակին չի գործում։ 2005 թվականին օդանավակայանում կար 2 միաշարժիչ օդանավ։ Առկա է հիդրոինքնաթիռների սպասարկման կետ։

Ցամաքով քաղաք կարելի է հասնել Փորթաջ-Գլեյշեր խճուղով, որն անցնում է Էնթոն-Անդերսոն թունելով։ Բացի խճուղուց, այդ թունելով անցնում է նաև երկաթգիծը։ Քաղաքում գտնվում է Ալյասկայի երկաթուղու հարավային տերմինալը։

## Կլիմա

## Պատկերասրահ

Whittier, Alaska.jpg|14-հարկանի շենքը, որտեղ ապրում է քաղաքի գրեթե ողջ բնակչությունը
Alaska Railroad passenger train - Whittier, Alaska - 14 July 2004.jpg
Whittier Alaska Small Boat Harbor.jpg


## Ծանոթագրություններ

Կատեգորիա:Ալյասկայի քաղաքներ
Մատրերայի ամրոց

**Մատրերայի ամրոց** (), միջնադարյան ամրոց Իսպանիայի Վիլյամարտին համայնքում։ Թվագրվում է 9-րդ դար։ 1949 թվականից համարվում է ազգային հուշարձան, 1985 թվականին ընդգրկվել է Իսպանիայի մշակութային ժառանգությունների ցանկում ():

## Պատմություն
9-րդ դարում ամրոցը կառուցել է Օմար իբն Հաֆսունը։ 13-րդ դարում այն նվաճել է Կաստիլիայի թագավոր Ֆերնանդո III-ը,  ով վերակառուցել է ամրոցը։ 14-րդ դարում ամրոցն անցել է մուսուլմանների ձեռքը։ 1341 թվականին Ալֆոնսո XI-ը նվաճել է այն։ 
Գտնվելով Գրանադայի սահմանին մոտ 1408 և 1445 թվականներին Գրանադայի մուսուլմանները պաշարել են ամրոցը։

Բարձր պարիսպներով կառույցն արևելքից հասանելի է Puerta del Sol դարպասով, արևմուտքից՝ Puerta de los Carros: Երկու մուտքերն էլ շրջապատված են աշտարակներով։

## Վերականգնում
Ամրոցի աշտարակի վերանորոգման աշխատանքները սկսվել են 2016 թվականին ճարտարապետ Կառլոս Կևադոյի ղեկավարությամբ։ Աշտարակի վերանորոգման աշխատանքներն արժանացել են հասարակական բացասական արձագանքի։ «Hispania nostra» (Մեր Հիսպանիա) մշակութային ժառանգության հարցերով զբաղվող կազմակերպությունը նախագիծն անվանել է «սարսափելի»։

## Կիրառում
Ամրոցը գտնվում է մասնավոր տարածքում, սակայն այստեղ պարբերաբար վայրէջք են կատարում բանակին պատկանող խոշոր ուղղաթիռներ։

## Տես նաև
* Իսպանիայի ամրոցների ցանկ

## Ծանոթագրություններ

Կատեգորիա:Անդալուսիայի ամրոցներ
Սաֆրայի ամրոց (Գուադալախարա)

**Սաֆրա** (, պաշտոնական անվանումը՝ Parador Duque De Feria), ամրոց Իսպանիայի Ռուտա-դե-լա-Պլատա քաղաքում, որով հին ժամանակում անցնում էր Եվրոպայի ամենահին ճանապարհը։ Ամրոցն ընդգրկվել է Իսպանիայի մշակութային ժառանգությունների ցանկում R-I-51-0000401 գրանցման համարի ներքո։

## Պատմություն
Ամրոցի ունի մի քանի դարերի պատմություն։ Շինարարությունը սկսվել է 1437 թվականին։ Ամրոցը կառուցվել է, որպես Իսպանիայում ազդեցիկ և ամենահարուստ տոհմերից մեկի՝ Ֆերայի, նստավայր։

Յոթ հարյուր տարի առաջ, երբ ներկայիս ամրոցի տարածքը գտնվել է Հռոմեական Կայսրության ձեռքում, Սաֆրա է ժամանել Լորենցո Սուարես դե Ֆիգերոա 2-րդը։ 1435 թվականին Լորենցո Սուարես դե Ֆիգերոա 2-րդը ամուսնանում է Մարիա Մանուելի հետ և որպես ամուսնության նվեր խոստանում է յուրահատուկ ամրոց կառուցել։ Ամուսնությունից երկու տարի անց՝ 1437 թվականին Ֆիգերոա 2-րդը սկսում է Սաֆրա ամրոցի շինարարությունը։

Սկզբում նա քաղաքի շուրջը պարսպապատում է, նրա անվտանգությունը ապահովելու համար, իսկ հետո բարձունքի վրա կառուցում է ամրոցը։ Ամրոցի շինարարության համար օգտագործվել է Ալկասերում գտնվող մավրիտանական ամրոցների ավերակների քարերը։ Սաֆրայի պաշտոնական անունը՝ Parador Duque De Feria, հնչել է երբ ժամանել է այստեղ Մեքսիկայի կոնկիստադոր Էռնան Կորտեսը։

Քաղաքում են ծնվել մի շարք իսպանացի հայտնի գիտնականներ և հետազոտողներ Կառլ 5-րդի կառավարման ժամանակ, երբ հայտնաբերվեց Ամերիկան։ Թե Սաֆրա ամրոցը և թե քաղաքը ամբողջությամբ ստեղծում են այնպիսի միջավայր, որը բնորոշ է Իսպանիայի ազգային բնույթին ու մշակույթին։

## Ճարտարապետություն
Սաֆրա ամրոցի տպավորիչ ճակատամասը մարմնավորում է այդ ժամանակահատվածի բոլոր քաղաքացիական հատկանիշները, որի ընթացքում այն կառուցվել էր։ Շինարարության ժամանակ հաշվի է առնվել ռազմավարական դիրքը, որը թույլ է տալիս ապահովել և պաշտպանել քաղաքացիների անվտանգությունը, միաժամանակ ճիշտ դիրքերից հակահարված տալու ու թշնամու ուժերը ոչնչացնելու և ջախջախելու առանձնահատկությունները։

Ինը ատամնավոր աշտարակները, որոնք դրսից անմատչելի են, թաքցնում էին ներսի հիանալի ինտերիերը, որոնց գլուխգործոցը հանդիսանում է շքեղ նախշազարդերով պատված առաստաղը։ Շատ են թանկարժեք փայտից պատրաստված արկղները։

Ամրոցի տարածքում գտնվում է գոթական ոճով պատրաստված ութանկյուն հատակագծով գմբեթավոր մատուռը։

## Պատկերասրահ

Palacio del Duque de Feria, principios siglo XX.jpg
Patio del Palacio de los duques de Feria, Zafra.jpg
Castillo de Zafra.jpg


## Ծանոթագրություններ

## Արտաքին հղումներ
http://www.castlesguide.ru/spain/zafra.html

Կատեգորիա:Իսպանիայի ամրոցներ
Խիբրալֆարոյի ամրոց

**Խիբրալֆարո** (), արաբական ամրոց, որի ավերակները պահպանվել են Մալագայի սարի գագաթին, Իսպանիա։ Այն համարվում է քաղաքի տեսարժան վայրերից մեկը։

Խիբրալֆարոն կապված է Մալագայի բերդի հետ, այն անցնում է երկու պատերի միջև և կազմում մեկ ամբողջություն։ Ամրոցը շրջապատված է երկու մեծ պատերով, որոնց միջև կա նեղ անցում, դրա ներքին պատը ավելի բարձր է, քան արտաքինը։ Ամրոցի մուտքը գտնվում է արևմտյան աշտարակում։

Ամրոցը կառուցվել է 929 թվականին, Կորդովայի խալիֆ Աբդ ար Ռախման III-ի հրամանով, քաղաքի փյունիկյան տարածքում։ Վերակառուցվել է XIV դարում, Յուսուֆ I-ի հրամանով և նրա պատվին նրա անունով են կոչել այնտեղ գտնվող փարոսը։ Ռեկոնկիստայի ընթացքում ամրոցը պաշարվել էր, ինչը տևել է երեք ամիս, հետ գրավվման ժամանակ այնտեղ տեղափոխվեց կաթոլիկ թագավոր Ֆերդինանդ II-ը։

Խիբրալֆարոյից գեղեցիկ տեսարան է բացվում դեպի Մալագա և ցլամարտի համար նախատեսված Լա Մագալետա ասպարեզ։ Ամրոցի կենտրոնում զենք ու զրահի, թրերի և այլ պատմական նշանակություն ունեցող իրերի ցուցադրություն է։

1931 թվականին հռչակվել է Գեղարվեստական պատմական ժառանգության հուշարձան, 1985 թվականին գրանցվել է Bien de Interés Cultural-ի հուշարձանների ցանկում։

Այսօր ամրոցը հասանելի է այցելուների համար։ Նրա աշտարակներից հրաշալի տեսարան է բացվում դեպի Մալագա քաղաք, իսկ այն օրերին, երբ երկինքը պայծառ է՝  հնարավոր է տեսնել Ռիֆ լեռները (Աֆրիկա) և Ջիբրալթարի նեղուցը։

## Պատկերասրահ

Castillo de Gibralfaro looking southwest Malaga 3rdJuly07.jpg
Inside Castillo de Gibralfaro Malaga 3rd July07.jpg
Castillo de Gibralfaro, 2000, view from the top (2).jpg
Muralla castillo de gibralfaro.JPG
Castillo de Gibralfaro, 2000 (3).JPG
Castillo de Gibralfaro 2.jpg
Castillo de gibralfaro.JPG


## Գրականություն
* Лебедев, В. А. Испания. Замки и крепости: от Андалусии до Кастилии. — М.: Вече, 2011. ISBN 978-5-9533-4981-9

## Ծանոթագրություններ

## Արտաքին հղումներ
* Խիբրալֆարոյի ամրոցը Մագալայի զբոսաշրջության գերատեսչության կայքում 
* Крепость Խիբրալֆարոյի ամրոցը andalucia.com կայքում 

Կատեգորիա:Ամրոցներ այբբենական կարգով
Կատեգորիա:Իսպանիայի ամրոցներ
Կատեգորիա:Անդալուսիայի ամրոցներ
Եվգենի Տիշչենկո

**Եվգենի Անդրեևիչ Տիշչենկո** (, ), ռուս բռնցքամարտիկ։

Եվգենին դարձել է 2016 թվականի Օլիմպիական խաղերի չեմպիոն։

Եվգենի Տիշչենկոն 2 անգամ մասնակցել է Աշխարհի առաջնությունների՝ որոնցում դարձել է չեմպիոն և արծաթե մեդալակիր։

## Կենսագրություն
Եվգենի Տիշչենկոն ծնվել է 1991 թվականի հուլիսի 15-ին՝ Կանևսկայում։ Սկսել է զբաղվել բռնցքամարտով դպրոցական տարիներից։

Տիշչենկոն միացել է Ռուսաստանի ազգային հավաքականին 2009 թվականին։

Դարձել է Եվրոպայի, Աշխարհի և Օլիմպիական խաղերի չեմպիոն։ Ունի «*Ռուսաստանի սպորտի վարպետ*ի» կոչում։

## Ձեռքբերումներ
* Աշխարհի առաջնության փոխչեմպիոն - 2013
* Ռուսաստանի առաջնության չեմպիոն - 2014
* Եվրոպայի առաջնության չեմպիոն - 2015
* Աշխարհի առաջնության չեմպիոն - 2015
* Ամառային Օլիմպիական խաղերի չեմպիոն - 2016

## Ծանոթագրություններ

## Արտաքին հղումներ
* Էջը aiba.org կայքում  
* Եվգենի Տիշչենկոյի էջը universiade2013.com կայքում

Կատեգորիա:1991 ծնունդներ
Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Բռնցքամարտիկներ այբբենական կարգով
Կատեգորիա:Հուլիսի 15 ծնունդներ
Կատեգորիա:Ռուս բռնցքամարտիկներ
Կատեգորիա:Ռուս օլիմպիական չեմպիոններ
Սիգուենսայի ամրոց

**Սիգուենսայի ամրոց** (), ամրոց Իսպանիայում, գտնվում է Սիգուենսայում, Գվադալախարայի շրջան, Կենտրոնական Իսպանիա, ծովի մակարդակից մոտ 1000 մետր բարձրության վրա։

Ամրոցը կառուցված է սպիտակ քարից՝ Ալ-Անդալուզյան ժամանակաշրջանի արաբական ամրոցի տեղում, ենթադրաբար՝ 12-րդ դարի սկզբում։ Քրիստոնյաների կողմից Պիրենեյան թերակղզու ազատագրումից հետո այն դարձել է Սիեգուենսայի եպիսկոպոսների նստավայրը մինչև 1978 թվականը։ Ամրոցը 13-ից 18-րդ դարերում բազմիցս տուժել է պատերազմներից։ 1297 թվականին ամրոցը գրավել են Դե լա Սերդաների կողմնակիցները, ամրոցը հիշատակվում է նաև Կաստիլական քաղաքացիական պատերազմի տարեգրությունում։ 1811 թվականին, առաջին Կարլիստական պատերազմի և 1930-ական թվականների քաղաքացիական պատերազմների ժամանակ ամրոցը գրեթե ավերվել է, սակայն Երկրորդ համաշխարհային պատերազմից հետո վերականգնվել է։

1972 թվականի վերակառուցումից հետո ամրոցի պարագիծը կազմեց շուրջ 400 մ, իսկ ամրոցը վերածվել է Պարադորի՝ հյուրանոցի պատմական շենքում։ Ամրոցի վերակառուցումը սկսվել է 1964 թվականին և ավարտվել 1976 թվականին, ճարտարապետը Խոսե Լուիս Պիկարդոն  է։ Պաշտոնական բացումը տեղի է ունեցել 1978 թվականին, որին մասնակցել են նաև Իսպանիայի թագավոր Խոան Կարլոսը և թագուհի Սոֆիան։

## Պատմություն
Ամրոցն ունի Կելտիբերիական ծագում, ովքեր հաստատվել են գետի ափին դեռևս մեր թվարկությունից առաջ։ 5-րդ դարում Վեստգոթերը փոքրիկ ամրոց են կառուցել քաղաքի մոտ։

8-րդ դարում Մավրերը՝ Լեոնի և Կաստիլիայի քրիստոնյա արքաների վրա հարձակումներ գործելու համար կառուցել են մեծ ուժեղացված ամրոց։

15-րդ դարում ամրոցը ամրապնդվում է եպիսկոպոսության կողմից և քաղաքը պաշտպանում Նավարի ու Արագոնի հարձակումներից։

18-րդ դարում Եսպիսկոպոս Խուան Դիաս դե լա Գերրան ամրոցը ռազմական կառույցից վերածեց եպիսկոպոսական պալատի։ Սակայն 1808 թվականին, Իսպանիայի անկախության պատերազմի ժամանակ ամրոցն ընկել է ֆրանսիացիների ձեռքը, ովքեր լուրջ վնաս են հասցրել կառույցին և թալանել դրա ողջ ունեցվածքը, մինչև այն վերադարձվեց Էլ Էնպեսինադոյի կողմից։ Եպիսկոպոսական պալատը 1830 թվականին լուրջ վնասվեց հրդեհից և լքվեց։

## Պատկերասրահ

Castillo de Sigüenza (Guadalajara) Spain.JPG
Castillo de Sigüenza - Puerta principal.JPG
Castillo de Sigüenza - Pequeño patio interior 01.JPG
Parador de Siguenza 5.jpg
Parador de Siguenza 3.jpg
Siguenza castillo 02.jpg

## Արտաքին հղումներ
* Սիգուենսայի ամրոցը 
* Parador de Sigüenza 

## Ծանոթագրություններ
# "Sigüenza And Its Parador"  (PDF). Paradores. Retrieved 26 September 2014.
# "Castillo de Sigüenza"  (in Spanish). Turismo Castilla-La Mancha. Retrieved 25 September 2014.
# "Its history, its legens and its curiosities"  (in Spanish). The Castle of Sigüenza. Retrieved 25 September 2014.
# "Parador Hotel Siguenza". ParaPromotions. Retrieved 26 September 2014.

Կատեգորիա:Իսպանիայի ամրոցներ
Սենդհիլ Ռամամուրթի

**Սենդհիլ Ռամամուրթի** (, , ), ամերիկացի դերասան, հայտնի է Հերոսները և Գաղտնի գործողություններ հեռուստասերիալներում կատարած դերերով։

## Կենսագրություն
մինի|2011 թվականի հուլիսի 21
Սենդհիլը ծնվել է 1974 թվականի մայիսի 17 -ին Չիկագոյում՝ Իլինոյս նահանգում, Բանգալորից (Հնդկաստան) եկած բժիշկների ընտանիքում։ Նրա հայրը կաննադացի է, իսկ մայրը թամիլացի։ 1991 թվականին Սենդհիլն ավարտել է Տեխաս նահանգի Սան Անտոնիոյի դպրոցը։ Հետո ընդունվել է Թաֆթս համալսարանի բժշկական ֆակուլտետ, որպեսզի գնա իր ծնողների հետքերով, ինչպես և իր քույրը։

Ռամամուրթին խոսում է անգլերեն և կաննադերեն։

Ամուսնացած է դերասանուհի Օլգա Սոսնովսկայի հետ, ունեն երկու երեխա։

## Կարիերա
Լոնդոնի բեմական արվեստի Ակադեմիան (Webber Douglas Academy of Dramatic Art) 1999 թվականին։

2000 թվականին NBC հեռուստալիքի աստվածաշնչյան պատմությունների վրա հիմնված «Երկրի ստեղծումը» ներկայացման մեջ խաղացել է Ադամի դերը։ Հերոսները հեռուստասերիալում խաղացել է Մոհինդեր Սուրեշի դերը։ Գաղտնի գործողություններ հեռուստասերիալում խաղացել է ինքնահավան ԿՀՎ գործակալ Ջեյ Ուիլկոքսի դերը։

## Ֆիլմագրություն

## Ծանոթագրություններ

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Թաֆթս համալսարանի շրջանավարտներ
Ռեկոպոլիս

**Ռեկոպոլիս** (, ), վեստգոթերի պետության մայրաքաղաքներից մեկը Իսպանիայում։ Եղել է Մութ դարերի ընթացքում Արևմտյան Եվրոպայում հիմնադրված սակավաթիվ քաղաքներից մեկը, որի ենթադրյալ ավերակները գտնվում են Գվադալախարա գավառի Սորիտա դե լես Կանես գյուղի մերձակայքում։

Ռեկոպոլիսը 578 թվականին հիմնադրել է վեստգոթերի Լեովիգիլդ թագավորը։ Այն կոչվել է Լեովիգիլդի որդու՝ Ռեկարեդ I-ի պատվին և ծառայել է որպես նրա նստավայր։ Քաղաքը հիմնադրվել է թերակղզու խորքում, որպեսզի անհասանելի լինի բյուզանդական նավատորմի հարձակումների համար։ Քաղաքի տարածքում հայտնաբերվել են ոչ միայն վեստգոթական, այլև սվևական, մերովինգականի, բյուզանդական մետաղադրամներ։

Քաղաքի հիմնադիրները հետևել են բյուզանդական օրինակին։ Վերին քաղաքի կենտրոնում վեր են խոյանում թագավորական երկհարկանի պալատն ու արիոսական բազիլիկը։ Դրանցից ներքև 30 հեկտար տարածության վրա տեղակայված են բնակելի տներն ու առևտրական թաղամասերը՝ շուկաներով ու դրամահատարանով։ Եղել է ջրանցույց։ Քաղաքը շրջապատված է եղել պարսպով, որի ամեն 30 մետրի վրա կառուցված է եղել աշտարակ։

Ռեկոպոլիսի շինարարությունն ուներ բացառապես քաղաքական նպատակներ, որոնց մասին աղբյուրները լռում են։ Քաղաքը չուներ սեփական տնտեսական բազա և եպիսկոպոսություն։ Արաբական նվաճումից հետո այն անկում է ապրել, 9-րդ և 10-րդ դարերում բնակչությունը տեղափոխվել է հարևան Սորիտա։ Հնագետները հայտնաբերել են հրդեհի հետքեր, սակայն քաղաքի կործանման բուն պատճառները հայտնի չեն։ Քաղաքի տեղում մնացել են ավերակներ, որոնք անուշադրության են մատնվել մինչև 20-րդ դարը. առաջին պեղումները այդ տարածքում կատարվել են Ջ. Կաբրեի ղեկավարությամբ 1944-1945 թվականներին։

Չնայած այն հանգամանքին, որ Սորիտա բնակավայրի մոտ գտնվող ավերակները վեստգոթական Ռեկոպոլիսի հետ նույնացնելը սոսկ ենթադրություն է, սակայն Իսպանիայի կառավարությունը այդ տարածքը հայտարարել է «Ռեկոպոլիս» հնագիտական այգի, որտեղ պարբերաբար անցկացվում են պեղումներ։

## Ծանոթագրություններ

## Արտաքին հղումներ
* Հնագիտական այգու կայք  

## Աղբյուրներ
* Roger Collins. *Spain: an Oxford Archaeological Guide*. Oxford University Press, 1998. ISBN 0192853007. Pages 223-225.

Կատեգորիա:Իսպանիայի ամրոցներ
Կատեգորիա:Վեստգոթեր
Կարաբուլաղ (Մանազկերտի գավառ)

**Կարաբուլաղ**, գյուղ Արևմտյան Հայաստանում, Բիթլիսի վիլայեթի Մանազկերտի գավառակում։ Գտնվում էր Մանազկերտ քաղաքից հարավ-արևելք։

Բնակչության մասին տեղեկություններ չեն պահպանվել։

## Տես նաև
* Բիթլիսի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Կաբրերա ամրոց (Բալեարյան կղզիներ)

**Կաբրերա ամրոց **(**Կաստել-դե-Կաբրերա**, , ), ամրոց Բալեարյան կղզիների Կաբրերա կղզում (Իսպանիա)։ Կղզու գլխավոր տեսարժան վայրերից մեկն է։ Կառույցի բարձրությունը 72 մետր է։ 16-րդ դարում այն հիմնովին ավերվել է, իսկ վերականգնվել է ավելի քան տասն անգամ։

Կառուցվել է XIV դարում,  առաջին վավերագրական վկայությունները թվագրվում են 1400 թվականին։ Ամրոցն ի սկզբանե ծառայել է հիմնականում ծովահենների հարձակումները Կաբրերայից ետ մղելու համար, իսկ հետագայում՝ ընդհուպ մինչև XIX դար, Բալեարյան կղզիների վրա ռազմական գործողությունների ժամանակ ամրոցն ունեցել է պաշտպանական նշանակություն։

Համարվում է պատմական արժեքներ ներկայացնող հուշարձան։

## Պատկերասրահ

Cabrera - Castillo de Cabrera (Baleares) BIC=RI-51-0008363.jpg
Castell de Cabrera.jpg
Castell de Cabrera1.JPG
Castell i port de cabrera.jpg
Castelldecabrera.JPG
Castle cabrera NW.jpg


## Ծանոթագրություններ
  

Կատեգորիա:Բալեարյան կղզիներ
Կատեգորիա:Իսպանիայի ամրոցներ
Ուրբելի ամրոց

**Ուրբելի** (), ամրոց Իսպանիայի Բուրգոս տարածաշրջանում։ Գտնվում է տարածքից անջատված մի անհարթ բլրակի վրա։ Պատկանել է Իսպանիայում հայտնի Ցունիգա տոհմին և թվագրվում է որպես 9-րդ դարի շինություն։

## Ճարտարապետություն
Ժայռի վերնամասում է գտնվում Ուրբելի ամրոցից ամենալավ պահպանված հատվածը՝ աշտարակը։ Այն ունի երկարավուն հինգանկյուն տեսք։ Առաջին հարկի երկու դռները նայել են դեպի արևելք և արևմուտք։ Աշտարակի վերնամասի ատամիկները ունեցել են եռանկյունի տեսք։

Սակայն ամրոցը սկզբնական ժամանակահատվածում ունեցել է նաև այլ շինություններ։

Աշտարակից 8 մ ցած գտնվում է բացօթյա պատշգամբը, որի արևելյան կողմում ժայռի մեջ դեռ պահպանվել արհեսականորեն փորած անցք, իսկ կենտրոնական հատվածում նկատվում է դռան տեղադրման հետքը։ Ժայռի վրա առկա են նաև սյունների վերացած անցքերը։ Սակայն աստիճանների հետքը, որով բարձրացել են դեպի աշտարակ չի պահպանվել։

Ժայռի հիմքում պահպանվել է հսկա պատի մի հատված։ Ենթադրվում է որ այն եղել է հսկա պահեստ զինվորների զենք զինամթերքի պահպանման համար, իսկ մի մասը կատարել է մառանի դերը։ Նշմարվում են աստիճանների հետքեր, որոնք կապում են «պահեստը» աշտարակի հետ։

## Պատկերասրահ

Castillo de urbel 01.jpg
Castillo de urbel 02.jpg
Urbel-del-castillo-vista-nocturna-diciembre-2014.jpg


## Ծանոթագրություններ

## Արտաքին հղումներ
* Cadiñanos Bardeci, Inocencio (1987). Arquitectura fortificada en la provincia de Burgos. Excma. Diputación Provincial. p.&nbsp;270. ISBN 84-505-5990-1.
* Pérez de Urbél, Justo (1970). El condado de Castilla (Tomo III). Siglo Ilustrado S.A. p.&nbsp;319.

Կատեգորիա:Իսպանիայի ամրոցներ
Ալմոդովար դել Ռիոյի ամրոց

**Ալմոդովար դել Ռիոյի ամրոց** (), *Hisnu-l-mudawar*, «կլոր ամրոց»), մուսուլմանական ծագմամբ ամրոց Իսպանիայի Կորդովա նահանգի Ալմոդովար դել Ռիո քաղաքում։

## Պատմություն
Ամրոցը նախկինում եղել հռոմեական բերդ։ Ներկայիս կառույցն ունի բերբերական ծագում, թվագրվում է 760 թվական։ Միջնադարում ամրոցը բազմիցս ձևափոխվել ու վերանորոգվել է։ 1901-1936 թվականներին ամրոցը վերականգնվել է սեփականատիրոջ՝ Տոավալայի 12-րդ կոմս Ռաֆայել Դեսմեսիերսի կողմից, ճարտարապետ Ադոլֆո Ֆերնանդես Կազանովայի ղեկավարությամբ։ Կառույցի գլխավոր աշտարակներն են՝ Կուադրադան, Ռեդոնդան, Օմենախեն։

Ամրոցը գտնվում է Կորդովայից 15 մղոն հեռավորության վրա Գվադալկիվիրի ձախ ափին։

## Պատկերասրահ

File:Torre del castillo.jpg|Աշտարակ
File:Sala del rey.jpg|Թագավորի սրահը
File:Cámara de las torturas.jpg|Խոշտանգումների սենյակ
File:Fotografía Aérea Almodovar del Río.JPG|Ամրոցի օդային լուսանկար


## Ծանոթագրություններ

## Գրականություն
* STIERLIN, Henri. Nuestra Historia vista desde el cielo: Ciudadelas y Fortalezas. S.l.: Lunwerg, 2006. 186p., fotos cor ISBN 84-9785-260-5

## Արտաքին հղումներ
* Պաշտոնական կայք

Կատեգորիա:Անդալուսիայի ամրոցներ
Կարաբուլաղ (Ելիզավետպոլի գավառ)

**Կարաբուլաղ**, գյուղ Արևելյան Հայաստանում, Ելիզավետպոլի նահանգի Ելիզավետպոլի գավառում։ Գտնվում էր Ելիզավետպոլ քաղաքից հյուսիս-արևմուտք։

Բնակչության մասին տեղեկություններ չեն պահպանվել։

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
4P/Ֆայե

**4P/Ֆայե** (նույնպես անվանվում է **Ֆայեի գիսաստղ** կամ **Գիսաստղ Ֆայե**), պարբերական Յուպիտերի ընտանիքի գիսաստղ է, հայտնաբերվել է 1843 թվականի նոյեմբերին Էրվե Ֆայեի կողմից Փարիզի աստղադիտարանում։ Վերջին անգամ անցել է պերիհելիով (Արեգակին ամենամոտ դիրք) 2014 թվականի մայիսի 29-ին, և հաջորդ անգամ այն կանցնի այդ կետով 2021 թվականի սեպտեմբերի 8-ին։

Ֆայեն գիսաստղը առաջին անգամ դիտարկել է նոյեմբերի 23-ին, սակայն վատ եղանակի պատճառով նա կարողացավ հաստատել իր դիտարկումը միայն ամսի 25-ին։ Այն այնքան աղոտ էր, որ փաստորեն նկատվելուց մոտ մեկ ամիս առաջ արդեն անցել էր իր պերիհելին, և միայն նրա Երկրին մոտ անցումը թույլ տվեց հայտնաբերել այն։ Նոյեմբերի վերջում Օտտո Ստրուվեն հայտնեց, որ գիսաստղը տեսանելի է դարձել անզեն աչքի համար։ Գիսաստղը տեսանելի մնաց փոքր աստղադիտակների համար մինչև 1844 թվականի հունվարի 10-ը, և վերջնականապես կորավ մեծ աստղադիտակների տեսադաշտից 1844 ապրիլի 10-ին։

1844 թվականին Թոմաս Հենդերսոնը հաշվարկեց, որ գիսաստղը կարճ պարբերությամբ գիսաստղ է, և նրա պարբերությունը հաշվարկվեց հավասար 7,43 տարվան։ Ուրբեն Լե Վերյեն հաշվարկեց այս գիսաստղի 1851 թվականի հայտնության դիրքերը, հաշվարկելով նրա պերիհելին 1851 թվականի ապրիլին։ 1850 թվականի նոյեմբերի 28-ին գիսաստղը դիտարկվեց իր հաշվարկված դիրքին մոտ Ջեյմս Քելիսի կողմից։

Այս գիսաստղը հնարավոր չի եղել դիտարկել անբարենպաստ պայմանների պատճառով իր 1903 և 1918 թվականների հայտնությունների ժամանակ։ Իր ամենամեծ պայծառությանը գիսաստղը հասել է 2006 թվականին՝ 9 տեսանելի մեծություն։

Գիսաստղի տրամագիծը գնահատվել են մոտ 3,5&nbsp;կմ։

## Ծանոթագրություններ

## Արտաքին հղումներ
* Orbital simulation from JPL (Java) / Horizons Ephemeris
* 4P/Faye at CometBase database
* 4P/Faye – Seiichi Yoshida @ aerith.net
* 4P/Faye history from Gary W. Kronk's Cometography
* 4P/Faye at the Minor Planet Center's Database

Կատեգորիա:1843 թվականին հայտնաբերված աստղագիտական մարմիններ
Կատեգորիա:2014 թվականի գիսաստղեր
Կատեգորիա:Գիսաստղեր
Կատեգորիա:Պարբերական գիսաստղեր
Խադրակեի ամրոց

**Խադրակեի ամրոց **(իսպաներեն *Castillo de Jadraque*), ամրոց Իսպանիայի Կաստիլիա-Լա Մանչա ինքնավար համայնքի Խադրակե քաղաքում։ Նա գտնվում է բլրի վրա՝ Հենարես գետի մոտ։

## Անվանում
Այն երբեմն անվանում են «Սիդի ամրոց», քանի որ այն հիշատակվում է «Երգ իմ Սիդի մասին» պոեմում։ Թեև Սիդ երբեք ուղղակիորեն կապ չի ունեցել ամրոցի հետ։

## Կառույց
Կառուցված էր սպիտակ քարից, ունի ուղղանկյուն տեսք 240 մետր պարագծով։ Նա ունի չորս շրջանաձև և մեկ ուղղանկյուն աշտարակ։

## Պատմություն
Հնագիտական ուսումնասիրություններն ապացուցել են, որ այդ վայրը օգտագործվել է դեռևս նախապատմական ժամանակներում. ավելի ուշ այն եղել է Կորդովայի ամիրայության և դրա ժառանգների ամրությունները։ 1085 թվականին այն նվաճվել քրիստոնյաների կողմից՝ Ալֆոնսո VI Քաջի գլխավորությամբ։ 1469 թվականին այն գնվել է կարդինալ Պեդրո Գոնսալես դե Մենդոսայի կողմից։

Ներկայիս կառույցը թվագրվում է 15-րդ դարի վերջ, և վերագրվում է  Խուան Գուասին։ Նախկին ամրոցից մնացած միակ տարրը հնգանկյուն աշտարակ, էր, որն, ավելի ուշ, այնուամենայնիվ, ապամոնտաժվել է։ Ամրոցն եղել է Մենդոսաների նստավայրը, լքվել է Ռոդրիգո ԴԻաս դե Վիվար ի Մենդոսայի մահից հետո։

## Ծանոթագրություններ

## Արտաքին հղումներ
* Էջը castillos.net -ում (իսպաներեն)

Կատեգորիա:Իսպանիայի ամրոցներ
Ալբայի ամրոց (Կիրոս)

**Ալբայի ամրոց (Կիրոս)** (), ամրոց Իսպանիայի Կիրոս մարզի Ֆաեդո գյուղի մոտակայքում։

## Պատմություն
Ամրոցը կառուցվել է առաջին Աստուրիական արքայի կողմից, հիմնադրման հիմնական պատճառը մուսուլմանների հարձակումներից պաշտպանելն էր։

12-րդ դարում, Ուրակկայի՝ Կաստիլիայի և Լեոնի թագուհու օրոք այն ընկել է ապստամբ Կոմս Գոնսալո Պելաեզի ձեռքը։

Հետագայում այն Լեոնի Ֆերդինանդ Երկրորդ թագավորի նվիրատվությամբ դարձել է Օվիեդոյի եկեղեցու մաս։ 1372 թվականին Օվիեդոյի եպիսկոպոսը այն վստահել է Գոնսալո Բերնալդոյին, սակայն շուտով Էնրիկե 2-րդ Կաստիլը ամրոցը վերադարձրել է եպիսկոպոսությանը։

Այսօր ամրոցն ավերված է, կանգուն են միայն մի քանի պատեր, ջրամբարը և դարպասը։

## Արտաքին հղումներ
# "Escudo de Quirós y familia de los Bernaldos" (in Spanish). Quiros.es. Retrieved 28 April 2015.
# Berenguer, Magín (1974). ''Rutas de Asturias: guia turistica y monumental'' (in Spanish)
# http://www.jfcamina.es/rutas/032-jfc-CastilloAlba/032-jfc.htm
# http://lavozdeltrubia.es/2016/01/16/el-castillo-de-alba-se-viene-abajo/

Կատեգորիա:Իսպանիայի ամրոցներ
Բենտոմիսի ամրոց

**Բենտոմիսի ամրոց** (), ամրոց Իսպանիայի Մալագա գավառի Արենաս գյուղի մոտ՝ Վելես Մալագա քաղաքից հյուսիս-արևելք։ Տեղակայված է բլրի վրա՝ ծովի մակարդակից 711 մետր բարձրության վրա։

Ներկայիս ամրոցի տարածքը նախկինում եղել է փյունիկեցիների, հույների ու հռոմեացիների տիրապետության տակ, և պարզ չէ, թե պահպանված ավերակների որ մասը որ ժամանակաշրջանում է կառուցվել։ Պահպանվել են նաև հռոմեական բաղնիքներ։ Ամրոցի՝ ներկայում պահպանված շինությունը կառուցել են արաբները։ Ամրոցը, որ կոչվել է Մունթ Մաս, իր հուշագրություններում հիշատակվում է Աբդալահ իբն Բուլուգինը, ով 11-րդ դարում եղել է Գրանադայի տաիֆայի կառավարիչը։ Նա այն նկարագրում է որպես «ահարկու ամրոց»։ Նա ամրոցը գրավել է իր եղբոր հետ քաղաքացիական պատերազմի ժամանակ։

Երբ Ֆերդինանդ II Արագոնացին Վելես Մալագա արշավելիս հասել է Բենտոմիսի ամրոցին, Գրանադայի սուլթան Էլ Զագալը զորքով դուրս է եկել նրա դեմ։ Մավրերը քրիստոնյաների վրա հարձակվել են 1487 թվականի ապրիլի 25-ի գիշերը, սակայն հետ են շպրտվել և նահանջել են դեպի Գրանադա

1487 թվականին ամրոցն անցել է կաթոլիկ միապետների տիրապետության տակ և ծառայել որպես պաշտպանական կառույց։ Ներկայում ամրոցն ավերված է, սակայն դեռևս կան կանգուն աշտարակներ, պատեր ու ստորգետնյա սրահներ։

## Ծանոթագրություններ

## Աղբյուրներ
* 
* 
* 
* 
* 

Կատեգորիա:Անդալուսիայի ամրոցներ
Կարաբուլաղ (Կարսի գավառ)

**Կարաբուլաղ**, գյուղ Արևելյան Հայաստանում, Կարսի մարզի Կարսի գավառում։

## Բնակչություն
1907 թվականին ուներ 352 բնակիչ։

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

## Տես նաև
* Կարսի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Կաստրովիդոյի ամրոց

**Կաստրովիդոյի** (), ամրոց Իսպանիայի Բուրգոս տարածաշրջանում։ Այն կառուցվել է 9-րդ դարում և շահագործվել մինչև 14-րդ դարը։ Մինչև 21-րդ դարը ամրոցը գտնվել է ավերված վիճակում, սակայն 21-րդ դարում կառավարությունը որոշել է այն վերականգնել, քանի որ ամրոցը մեծ դեր է ունեցել այդ տարածաշրջանի համար և համարվել էր նրա պատմամշակութային հուշակոթողներից մեկը։

## Շինարարություն
Քրիստոնյա գաղութականներ Իսպանիայի կենտրոնական հատվածից անընդհատ տեղափողվում էին դեպի երկրի հարավ։ 9-րդ դարի վերջում սկսվում է քրիստոնյա գաղութականների կողմից պաշտպանողական ամրոցների կառուցումը, որը պետք էր պաշտպաներ գաղութականների կողմից նոր գրավված տարածքները  մուսուլմանների գրոհներից։ 1002 թվականին մուսուլմանների առաջնորդ Ալմանզորը իր զորքով շրջապատում է Կաստրովիդիո ամրոցը, սակայն հանդիպելով համառ դիմադրության ստիպված է լինում նահանջել։ 11-րդ դարում ամրոցի կալվածքներին տիրում է պարոն Լառան։

Հին և մոռացված ամրոցների նշանակությունը սկսեց վերաճել 14-15 դարերի ընթացքում, երբ Իսպանիայում սկսվեց քաղաքացիական պատերազմը թագի համար թագավորական ընտանիքի և այլ ազնվականների միջև։ Կաստրովիդո ամրոցը 14-րդ դարում անցավ Վելասկո ընտանիքի հսկողության տակ։

## Ճարտարապետություն
Այն եղել է աշտարակավոր բերդաքաղաքի տեսք ուղղանկյուն հատակագծով։ Պարիսպների բարձրությունը եղել է մոտ 11մ (10.985), որից 8.45 մ բարձրությամբ գետնից բարձրացել են վարդազգիներն ու խաղողի ողկույզները։ Պարսպի հաստությունը եղել է մոտ 2մ։ Աշտարակը գտնվել է տեղանքը վերահսկող ժայռի վրա։ 14-րդ դարում երբ սկսվել էր ամրոցի վերակառուցումը, ժայռը նույնպես շրջապատել են պատերով։

## Ծանոթագրություններ

## Արտաքին հղումներ
* http://www.sierradelademanda.com/es/municipios/?iddoc=291 
*https://web.archive.org/web/20131231080948/http://www.salasdelosinfantes.net/nuestra-ciudad/historia.html
*http://www.castillosnet.org/espana/index.php 

Կատեգորիա:Իսպանիայի ամրոցներ
Ալկասար դե լոս Ռեյես Քրիստիանոս

**Ալկասար դե լոս Ռեյես Քրիստիանոս** (հայերեն «Քրիստոնյա միապետների ամրոց»), հայտնի է նաև Կորդովայի Ալկասար անունով, միջնադարյան ամրոց է իսպանական Կորդովայի պատմական կենտրոնում, Կորդովայի մսկիթ-տաճարի և Գվադալկիվիր գետի միջև։ Ալկասար անունը առաջացել է արաբական () Ալ-Կասար անունից, ինչը թարգմանաբար նշանակում է պալատ։ Ամրոցը երկար տարիներ եղել է Կաստիլիայի թագուհի Իզաբելա I և Արագոնի թագավոր Ֆերդինանդ II գլխավոր շինությունների։

## Պատմություն
Միջնադարում ամրոցի տարածքում եղել է վեստգոթեր ցեղի բնակավայր, Երբ Օսմանյան կայսրությունը գրավեց Պիրենյան թերակղզին և նվաճել վեստգոթերի տարածքը, Դամասկոսի օսմանյան խալիֆը այն վերակառուցեց։ Երբ Աբբասյան խալիֆայությունը նվաճեց Օսմանյան կայսրության տարածքի զգալի մասը, օսմանների փրկված ղեկավարը՝ Աբդ ալ-Ռահման I փախավ Կորդովա։ Աբդ ալ-Ռահման I-ը հաստատվեց Կորդովայում և հիմնեց Կորդովայի խալիֆայությունը։ Նրա իշխանության տարիներին քաղաքը զարգացավ և դարձավ քաղաքական ու մշակութային կենտրոն. հիմնվեցին այգիներ, ջրավազաններ, ընդարձակվեց քաղաքի տարածքը, հիմնվեց արևմուտքի ամենամեծ գրադարանը։ Գվադալկիվիր գետի վրա կառուցված ջրաղացներից ստացվող ջրի շնորհիվ ոռոգվում էին դաշտերն ու այգիները։

1236 քրիստոնեական զորքերը Ռեկոնկիստայի շրջանակներում վերագրավեցին Կորդովան։ 1328 թ.-ին Կաստիլիայի և Լեոնի թագավոր Ալֆոնսո XI-ը վերակառուցեց իսլամական ոճով կառուցված քաղաքը։ Չնայած մինչ օրս էլ քաղաքի շինությունների ճարտարապետական ոճում նկատելի են իսլամական ճարտարապետության մուդեջար ոճի ազդեցությունը։

Ալկասարը մասնակցեց քաղաքացիական պատերազմին, որի ժամանակ Կաստիլիայի թագավոր Հենրիխ IV-ի դեմ ըմբոստացավ նրա իր անչափահաս եղբայրը՝ Ալֆոնսոն։ Պատերազմի ժամանակ ամրոցի պաշտպանական համակարգը ուժեղացվեց, որպեսզի հնարավոր լիներ պաշտպանվել բարութի կիրառումից։ Նույն ժամանակահատվածում կառուցվեց Ալկասարի գլխավոր աշտարակը, որը ներկայումս առավել հայտնի է որպես «ինկվիզիցիայի աշտարակ»։

Հենրիխ IV-ի իրավահաջորդ Իզաբելան և նրա ամուսինը՝ Ֆերդինանդը Ալկասարը օգտագործում էին որպես իսպանական ինկվիզիցիայի գլխավոր հարթակներից մեկը և գլխավոր հենակայանը Գրանադայի ամիրայության ղեկավարների՝ Նասրիդիների դինաստիայի դեմ պայքարում։ Գրենադայի ամիրայությունը միակ մավրիտանական թագավորությունն էր մնացել Պիրենյան թերակղզում։ Ինկվիզատորները 1482 թ.-ին սկսեցին Ալկասարը կիրառել որպես ինկվիզիցիայի գլխավոր շտաբ՝ ամրոցի մեծ մասը, այդ թվում՝ արաբական բաղնիքները օգտագործելով կտտանքների վայր։ Ինկվիզիցիայի դատարանը այստեղ մնաց ավելի քան 300 տարի։ Գրանադայի ամիրայության առաջնորդ Մուհամեդ XII 1483 թ.-ին գերևարվելուց հետո բանտարկվել է այստեղ։

1492 թ-ին Ալկասարի միապետը հյուրընկալում է Քրիստափոր Կոլումբոսին, որը պատրաստվում էր իր առաջին ճանապարհորդությանը դեպի Ամերիկա։

1810 թ.-ին Ալկասարը եղել է Նապալեոն Բոնապարտի զորքերի կայազոր, իսկ 1821 թ.-ին դարձել է բանտ։ 1950 թ.-ին Իսպանիայի կառավարությունը Ալկասարը դարձրել է զբոսաշրջային կենտրոն և տվել ազգային հուշարձանի տիտղոս։

## Ծանոթագրություններ

## Արտաքին աղբյուրներ
* Córdoba Royal Fortress - Alcázar de los Reyes Cristianos
* More tourist information
* More historical information 

Կատեգորիա:Անդալուզիայի պատմություն
Կատեգորիա:Անդալուսիայի ամրոցներ
Կատեգորիա:14-րդ դարում կառուցումն ավարտված շենքեր և կառույցներ
42P/Նեույմին

**42P/Նեույմին**, նույնպես անվանվում է **Նեույմին 3**, պարբերական գիսաստղ է Արեգակնային համակարգում։ Հայտնաբերվել է Գրիգորի Նեույմինի կողմից 1929 թվականի օգոստոսի 2-ին։

Այս գիսաստղը և 53P/Վան Բիսբրուկ հանդիսանում են 1845 թվականի մարտին երկու մասի բաժանված մայր գիսաստղի մասեր։

Գիսաստղը 20-րդ դարում չի անցել որևէ մոլորակի մոտով ավելի մոտ քան 1&nbsp;ա. մ., սակայն 2036 թվականի հուլիսի 17-ին այն անցելու է (4) Վեստա աստերոիդի մոտով 0,04&nbsp;ա. մ. հեռավորության վրա։

Գիսաստղի միջուկի տրամագիծը գնահատվում է մոտ 2.2 կմ։

## Ծանոթագրություններ

## Արտաքին հղումներ
* Orbital simulation from JPL (Java) / Horizons Ephemeris
* 42P at Kronk's Cometography

Կատեգորիա:1929 թվականին հայտնաբերված աստղագիտական մարմիններ
Կատեգորիա:2015 թվականի գիսաստղեր
Կատեգորիա:Գիսաստղեր
Կատեգորիա:Պարբերական գիսաստղեր
Մոգերի ամրոց

**Մոգերի ամրոց** (), գտնվում է Իսպանիայի Ուելվա պրովինցիայի Մոգեր մունիցիպալիտետում։ Այն վերանորոգվել և ներկայիս տեսքին է բերվել 14-րդ դարում։

Մոգերի ամրոցը կառուցվել է մանրախճի, կրաքարի և խճի խառնուրդից ստացված շինանյութից։ Ունի 44 մ լայնություն և 45 մ երկարություն ունեցող քառակուսու տեսք (144 ոտնաչափ × 148 ֆուտ). և 4 աշտարակներ անկյուններում։ Պատմական վկայությունների համաձայն ամրոցը շրջապատված է եղել խորը խրամատներով, որոնք սակայն չեն պահպանվել։ Ամրոցի մուտքը գտնվում է հյուսիսարևմտյան կողմում, որը ներկայումս կոչվում է Սանտո-Դոմինգո փողոց։ Աշտարակները ունեն 9x9 մ տրամագիծ (30&nbsp;ft × 30&nbsp;ft) և 2 հարկ։ Աշտարակները այնպես էին կառուցված, որ պաշարման ժամանակ զինվորները կարողանան հեշտությամբ պաշտպանվեն։ Ամրոցի նկուղը թվագրվում է 18-րդ դարով և ունի 22x10.5 մ մակերես (72&nbsp;ft × 34&nbsp;ft): Ներկայումս այն ծառայում է որպես զբոսաշրջային տեղեկատվական կենտրոն։

## Ծանոթագրություններ

## Գրականություն
* GONZÁLEZ GÓMEZ, Antonio: Moguer en la Baja Edad Media. Diputación Provincial de Huelva, Huelva, 1976. (ISBN 84-500-1614-2 )
* ROPERO REGIDOR, Diego. El castillo fortaleza de Moguer. Col. "Montemayor", Archivo Histórico Municipal; Fundación Municipal Cultura, Moguer, 1990
* *Moguer 500 Años*. Catálogo de la Exposición. (Iglesia de San Francisco de Moguer, 3 de agosto - 2 de septiembre de 1992). Ayuntamiento de Moguer, 1992.
* ROPERO REGIDOR, Diego. Los lugares colombinos y su entorno. Fundación Ramón Areces, Madrid, 1992.

Կատեգորիա:Անդալուզիայի պատմություն
Կատեգորիա:Անդալուսիայի ամրոցներ
Ագնեշկա Ռադվանսկայի կարիերայի վիճակագրություն

275px|մինի|աջից
**Ագնեշկա Ռադվանսկայի կարիերայի վիճակագրությունը** ներկայացնում է լեհ պրոֆեսիոնալ թենիսիստուհի Ագնեշկա Ռադվանսկայի կարիերայի ընթացքում շահած մրցանակների, Մեծ Սաղավարտի, WTA և ITF մրցաշարերի եզրափակիչների ցանկը։ Մինչ այժմ Ռադվանսկան հաղթանակ է տարել WTA 19 մենախաղի մրցաշարերում, ներառյալ 2015 թվականի WTA Ամփոփիչ մրցաշարի եզրափակիչը, երկու WTA Premier Mandatory մենախաղի մրցաշարեր և երկու WTA Premier 5 մենախաղի մրցաշարեր։ Նա նաև եղել է Մեծ Սաղավարտի մեկ մրցաշարի եզրափակիչի (2012 թվականի Ուիմբլդոնի մրցաշար) և կիսաեզրափակիչի (2014 և 2016 թվականների Ավստրալիայի բաց առաջնություններ) մասնակից։ Ռադվանսկան կարիերայի բարձրագույն արդյունքին հասել է 2012 թվականի հուլիսի 9-ին, հանդիսանալով համաշխարհային դասակարգման աղյուսակի թիվ 2 ռակետ։

## Գլխավոր եզրափակիչներ
### Մեծ Սաղավարտի մրցաշարերի եզրափակիչներ
#### Մենախաղ 1 (1 պարտություն)

### WTA Ամփոփիչ մրցաշարի եզրափակիչներ

#### Մենախաղ 1 (1 տիտղոս)

### WTA Premier Mandatory & Premier 5 մրցաշարերի եզրափակիչներ

#### Մենախաղ 8 (5 տիտղոս, 3 պարտություն)

#### Զուգախաղ 2 (1 տիտղոս, 1 պարտություն)

## WTA մրցաշարերի եզրափակիչներ
### Մենախաղ 27 (20 տիտղոս, 7 պարտություն)

### Զուգախաղ 4 (2 տիտղոս, 2 պարտություն)

## Այլ եզրափակիչներ

### Թիմային մրցաշարերի եզրափակիչներ 2 (1 տիտղոս, 1 պարտություն)

## ITF Circuit մրցաշարերի եզրափակիչներ (10)
### Մենախաղ 5 (2 տիտղոս, 3 պարտություն)

### Զուգախաղ 5 (2 տիտղոս, 3 պարտություն)

## ITF պատանեկական մրցաշարերի արդյունքներ
### Մենախաղ 10 (7 տիտղոս, 3 պարտություն)

### Զուգախաղ 12 (11 տիտղոս, 1 պարտություն)

## Մրցաշարերի վիճակագրություն
### Մենախաղ

### Զուգախաղ

## Արդյունքներ Թոփ 10 թենիսիստուհիների հետ հանդիպումներում

### Հաղթանակներ Թոփ 10 թենիսիստուհիների նկատմամբ

## Մեծ Սաղավարտի մրցաշարերի դասակարգումներ

## Մեծ Սաղավարտի մրցաշարերի լավագույն արդյունքներ

## Կարիերայի ընթացքում WTA մրցաշարերում շահած մրցանակային գումարներ

## Մասնակցություն Ֆեդերացիայի գավաթին

### Մենախաղ (34-9)

### Զուգախաղ (8–2)

## Ծանոթագրություններ

## Արտաքին հղումներ
* Պաշտոնական կայք
* Ագնեշկա Ռադվանսկան WTA կայքում
* Ագնեշկա Ռադվանսկան ITF կայքում 
* Ագնեշկա Ռադվանսկայի պատանեկական պրոֆիլը ITF կայքում 
* Ագնեշկա Ռադվանսկան Ֆեդերացիայի գավաթի մասնակցի կայքում 

Կատեգորիա:Վիճակագրական տվյալներ
Կատեգորիա:Թենիս
Անտագոնիստ

**Անտագոնիստ** (՝ «հակառակորդ», «մրցակից»), գեղարվեստական գրականությունում կերպար, որը խոչընդոտում է գլխավոր հերոսին (պրոտագոնիստ) հասնել իր նպատակներին։ Անտագոնիստ-պրոտագոնիստ հակամարտությունը ստեղծագործության հիմնական կոնֆլիկտի հնարավոր շարժիչ ուժերից մեկն է։ Անտագոնիստի գործողությունները ոչ միայն խոչընդոտներ են ստեղծում, որոնք պետք է հաղթահարի պրոտագոնիստը, այլև կարող է պրոտագոնիստի խարակտերի զարգացման պատճառ հանդիսանալ։ Հնարավոր է նաև սյուժե՝ առանց անտագոնիստի։

Որպես անտագոնիստ կարող է հանդես գալ ոչ միայն մեկ կերպար, այլև մի խումբ կերպարներ (ընտանիք, կազմակերպություն և այլն) կամ չանձնավորված ուժ՝ բնական կատակլիզմ, հասարակական կարգ։ Հնարավոր է անտագոնիստի ավելի լայն սահմանում, որն ներառում է ոչ միայն պրոտագոնիստի հանդեպ արտաքին ուժեր, այլև ընդհանուր բարոյական սկզբունքներ կամ խարակտերի իր սեփական գծերը։ Հնարավոր է նաև հասկացության ավելի նեղ մեկնաբանում, երբ հերոսին որպես անտագոնիստ հակադրվող կերպարների խումբ համարվում է միայն մեկ՝ ստեղծագործության «ամենագլխավոր» չարագործը։

Դասական գրականության մեջ՝ նախևառաջ հին հունական ողբերգության մեջ, սովորաբար գլխավոր հերոսը (պրոտագոնիստ) հանդես է գալիս որպես դրական կերպար, բարու կրող, իսկ անտագոնիստը բացասական կերպար է, չարագործ։ Սակայն անտագոնիստի «բացասական լինելը» հնարավոր է ուղղել․ օրինակ՝ «Ռոմեո և Ջուլիետ» ստեղծագործությունում որպես հերոսների անտագոնիստներ հանդես եկող ընտանիքի անդամները ոչ այնքան չարագործներ են, որքան իրենց մոլորություններում համառող կռվարարներ և հիմարներ, սակայն այս դեպքում ևս անտագոնիստի կերպարը չի արժանանում հեղինակի հավանությանը։ «Անտագոնիստից բարի պրոտագոնիստ» հարաբերակցությունը կարող է և լիովին խախտվել, օրինակ՝ Շեքսպիրի «Մակբեթում» գլխավոր հերոսին հակադրվում է ավելի բարի Մակդուֆը։ Հնարավոր է նաև այնպիսի սյուժե, որտեղ պրոտագոնիստը և անտագոնիստը իրար հավասար հերոսներ են (Աքիլլեսը և Հեկտորը Հոմերոսի «Իլիական»-ում)։

Անտագոնիստի կերպարը տարբեր ժանրերում կրում է իր խարակտերային առանձնահատկությունները։ Այսպիսով, կատակերգությունում հենց անտագոնիստն է հերոսին ներգրավում կատակերգական իրավիճակների մեջ, թրիլլերի և սարսափ ժանրի մեջ անտագոնիստի հետ է կապվում գոտեմարտի, բռնության և մահվան ավելի վառ և բնական տեսարաններ, ինչ-որ չափով հենց անտագոնիստի պատկերումը որպես չարի մարմնավորում կարող է լինել ժանրի գեղարվեստական խնդիրը, վեսթերնին բնորոշ է պրոտագոնիստի և անտագոնիստի որոշ մտերմացում, գործողության և մեթոդի նմանություն, կանացի սիրային վեպում անտագոնիստը, որպես կանոն, տարիքով ավելի մեծ է և փորձառու հերոսուհուց, դրդում է վերջինիս խախտել արգելքները և նրա առջև «բարդ խնդիրներ» է դնում՝ նպաստելով հերոսուհու կանացի նախաձեռնությանը։

Հակառակորդին չպետք է շփոթել հակահերոսի` բացասական հատկանիշներով գլխավոր հերոսի հետ։

## Տես նաև
* Անտագոնիզմ
* Ոխերիմ թշնամի
* Հերոս
* Հակահերոս
* Պրոտագոնիստ

## Ծանոթագրություններ

## Արտաքին հղումներ
* Антагонист  — Демонстрационный курс для самостоятельной подготовки к ЕГЭ по литературе
* *Майкл Табб.* Может ли протагонист быть антагонистом?  — Cinemotion, 21.05.2015
* *Кэролин Кауфман.* Антагонист как темный двойник героя — Cinemotion, 2.03.2011

Կատեգորիա:Գրական չարագործներ
Կատեգորիա:Գրական տերմինաբանություն
Կատեգորիա:Գրականության տեսություն
Կատեգորիա:Թատրոն
Լոս Ռոխասի ամրոց (Պոսա դե լա Սալ)

**Լոս Ռոխասի ամրոց** (), ամրոց Իսպանիայի Բուրգոս տարածաշրջանում։ Ինչպես և մնացած ամրոցները այն նույնպես ունեցել է ռազմավարական նշանակություն։

## Պատմություն
8-9դդ-երի վերջում կոմս Դիեգո Ռոդրիգես Պորսելոսը ()(Diego Rodríguez Porcelos), որի արձանը կանգնեցված է Մուրալյա դե Բուրգոս ամրոցի մաս կազմող Սանտա Մարիա դարպասի մոտ, նորից է բնակեցնում ամրոցը շրջակա տարածքները մուսուլմանների արշավներից պաշտպանելու համար։ Բնակեցման գործընթացը համընկնում է Պանկորբո ամրոցի շինարարության և Բուրգոս քաղաքի հիմնադրման հետ։

14-րդ դարում Ռոդրիգոս դե Ռոխասի ընտանիքը սկսում է ներկայիս ամրոցի շինարարությունը 9-րդ դարի ամրոցի տեղում։

Ամրոցը որոշ ժամանակ եղել է բանտ։ Պոզա Խուան Ռոդրիգես դե Ռոխասը (), որը հանդիսանում էր Ֆրանսիայում, Միլանում, Ֆլորենցիայում և Անգլիայում դեսպան, Կառլոս 1-ինի հրամանով 1528 թվականի հունվարի 22-ից մինչև 1528 թվականի ապրիլի 15-ը բանտարկվել է  Լոս Ռոխասի ամրոցում։

Ամրոցի պաշտպանական ֆունկցիան ի հայտ է եկել անկախության համար մղվող պատերազմի ժամանակ գեներալ Պալոմբինի () գլխավորած ֆրանսիական զորքի և Ֆրանցիսկո Լոնգաի ()և Խուան դե Մանդիզաբալի () գլխավորությամբ պարտիզանական զորքերի միջև։ Պատերազմի ժամանակ ամրոցի առաջնային խնդիրը եղել է տարածքի նկատմամբ դիտակետ հանդիսանալը։

1808 թվականին ամրոցը վերականգնվել է ֆրամսիացի զինվորների կողմից։

## Ճարտարապետություն
Ամրոցը տեղակայված լինելով ժայռի վերնամասում, որը իրենից ներկայացնում է մեկուսացված լեռնազանգված, ունի ուղղահայաց դիրք և ամրոցը դարձնում է գրեթե անառիկ։ Ամրոց բարձրանալու համար ժայռի վրա փորվել են աստիճաններ։ Հրվանդանը, որի վրա գտնվել է ամրոցը, իշխող դիրք ունի հարթավայրի վրա, որի վրա փռված են եղել մի քանի գյուղական համայնքներ և մի փոքրիկ քաղաք։ Ամրոցի դերը եղել է պաշտպանել նրանց անվտանգությունը։ Հրվանդանի հարթավայրի հանդիպակած մասը անտառապատ է եղել։

Ժայռապատ լեռան ստորոտին դեռ պահպանվել են երկու փոքրիկ սյուններ, որոնք հավանաբար իրար են միացել կամարի շնորհիվ և ձևավորել են դարպաս, որը մուտք է հանդիսացել դեպի ամրոցի ներս։ Ամրոցի վերևում պարիսպը ձգվել է հյուսիսից հարավ։ Հարավում դեռ պահպանվել է պարսպի մի հատվածը։ Պահպանված հատվածում է գտնվում այն փոքրիկ դուռը, որը թույլատրում էր ամրոցի միջնաբերդի մեջ անցնել։ Այն ստեղժվել է ժայռը փորելու միջոցով և իրենից ներկայացնում է մի փոքրիկ միջանցք, որը կապում էր միջնաբերդի մի հատվածը մյուսին։ Աստիճանը, որը փորված էր հենց ժայռի մեջ, ուներ 36 մետր երկարություն։

## Ծանոթագրություններ

## Արտաքին հղումներ
*http://www.castillosnet.org/espana/index.php 
*http://www.pozadelasal.es/turismo/castillo

Կատեգորիա:Իսպանիայի ամրոցներ
Я так хочу... (երգ)

**Я так хочу...**, Օկեան Էլզի ուկրաինական ռոք խմբի 2009 թվականին թողարկված սինգլը։ Երգի հետ գրեթե միաժամանակ թողարկվել է նաև երգի տեսահոլովակը, որի ռեժիսորը հանդիսանում է Միշա Կորոտեևը։

## Երգացանկ
# Я так хочу… (4:40)

## Բառեր
Երգի և բառերի հեղինակը Սվյատոսլավ Վակարչուկն է։

## Արտաքին հղումներ
* Յութուբյան պաշտոնական տեսահոլովակ

Կատեգորիա:Օկեան Էլզի
Մուրալյա դե Բուրգոս

**Մուրալյա դե Բուրգոս** (), ռազմական ամրոց է, որը շրջապատում է Իսպանիայի Բուրգոս քաղաքը։ Այն իրենից ներկայացնում է միջնադարյան կառույց։ 18-րդ դարից անտարբերության մատնված ամրոցը սկսում է քայքայվել։ Ներկայումս պահպանվել է ամրոցի մի քանի հատվածը՝ մի քանի դարպասներ, աշտարակներ ու որոշ կտավներ։

## Պատմություն
Բուրգոս քաղաքի զարգացման հետ մեկտեղ ակտիվացել է ամրոցի շինարարությունը։ Առաջին պատնեշը կառուցվել է 10-րդ և 13-րդ դարերի ընթացքում։ 13-14-րդ դարերում կառուցվել է հիմնական կառույցը, իսկ հետագա դարերում իրականացվել է ամրացման և այլ շինարարական աշխատանքներ։

### Ճարտարապետություն

## Առաջին պատնեշը
884 թվականին հիմնադրվում է Բուրգոս քաղաքը։ Բնակիչներին պաշտպանելու համար 10-րդ դարում սկսվում է առաջին պատնեշի շինարարությունը։ Այն սկսվում էր Միգել () ժայռից և ավարտվում էր քաղաքի բարձրադիր վայրում։ 11-րդ դարում սկսում է ծաղկել Բուրգոս քաղաքը, որը հանգեցնում է շրջակա վայրերում ապրող մարդկանց գաղթը դեպի քաղաք։ Քաղաքի բնակչությունը կտրուկ ավելանում է, որը հանգեցնում է քաղաքի մեծացմանը։ Քանի որ բնակչության մեծ մասն արդեն կենտրոնանում է հովտում, որը հանգեցնում է պատնեշի մոտ բնակվողների կողմից տների լքմանը և հովտում տների կառուցմանը։ 11-12 դարերին սկսում է պատնեշի երկարացումը, որը սկսում էր Սան Մարտին () դարպասից մինչև Սանտա Մարիա () դարպասը։

## Պատկերասրահ

Pta San Martín Burgos.jpg|Մուրալյա դե Բուրգոս
ArcoDeSanMartín20130911163358SAM 3501.jpg|Սան Մարտին դարպասը 
Arco de San Juan - 2.jpg|Սան Խուան դարպաս
Arco San Gil.JPG|Սան Գիլ դարպաս
Arco Santa María nevado.jpg|Սան Մարիա դարպաս
Burgos - Arco de Santa Maria 05.JPG 
PM 071188 E Burgos.jpg 


## Ծանոթագրություններ

## Արտաքին հղումներ
*http://www.elnortedecastilla.es/20080813/burgos/descubren-burgos-restos-muralla-20080813.html
*http://www.aytoburgos.es/direcciones/arco-de-santa-maria 
*http://www.diariodeburgos.es/noticia.cfm/Local/20090729/comienza/peatonalizacion/san/lesmes/via/muralla/C345BA75-1A64-968D-5995BDBF352D85CD

Կատեգորիա:Իսպանիայի ամրոցներ
Լա Մունյայի ամրոց

**Լա Մունյայի ամրոց** (), գյուղական ամրոցի հնագիտական ավերակներ, որոնք գտնվում են Իսպանիայի Անդալուզիա ինքնավար համայնքի Խաեն պրովինցիայի Տոռեդելկամպո մունիցիպալիտետից 7 կմ հյուսիս-արևելք։ Անվանումը ստացել է արաբա-իսպանական «» (almúnya) բառից, որը թարգմանաբար նշանակում է «ագարակ» կամ «գյուղական կալվածք»։ 1949 թվականի ապրիլի 22-ից ներառված է Իսպանիայի մշակութային հետաքրքրություն ներկայացնող հուշարձանների մեջ։

## Նկարագրություն
Ներկայումս Լա Մունյան շրջապատված է կալվածքով, որտեղ էլ գտնվում է հնագույն ամրոցի միակ պահպանված ավերակը՝ քառակուսի հիմքով, 8.20 մ բարձրություն ունեցող աշտարակը։ Ունի երկու հարկ՝ ծածկված աղյուսե թաղով և ամենավերին հարկը կամ տանիքը։ Բոլոր հարկերը կապված են քարե աստիճաններով՝ ծածկված աղյուսե փոքր թաղերով։

Ներկայումս մասնավոր սեփականություն է։

Թվագրվում է 13-րդ դարի վերջերին կամ 14-րդ դարի սկզբին։

## Ծանոթագրություններ

## Գրականություն
* Eslava Galán, Juan: *Los castillos de Jaén*, Ediciones Osuna, Granada, 1999, ISBN 84-89717-41-9
* Valdecantos Dema, Rodrigo. *Castillos de Jaén: Descubre el pasado de una tierra fronteriza*, ISBN 84-95244-00-0 
* Olivares Barragán, Francisco. *Castillos de la Provincia de Jaén*. C.S.I.C. Jaén, 1992, ISBN 84-87115-10-1
* Salvatierra Cuenca, Vicente. *Guía arqueológica de la campiña de Jaén*. El legado andalusí, Jaén, 1995, ISBN 84-89016-20-8
## Նշումներ

## Արտաքին հղումներ
* Իսպանիայի ամրոցներ․ Լա Մունյայի ամրոց; castillosnet.org 
* Պատկերասրահ; redjaen.es 
* Պատկերասրահ; flickr.com 

Կատեգորիա:Անդալուսիայի ամրոցներ
Կիմ Հա Նիլ

**Կիմ Հա Նիլ** (հանգըլ՝ 김하늘, ), հարավկորեացի դերասանուհի և մոդել։

## Կենսագրություն
Ավարտել է Սեուլի արվեստի ինստիտուտը (*Seoul Institute of Arts*)։ Ստացել է բազմաթիվ մրցանակների, ինչպիսիք են Baeksang Arts Awards–ը, Blue Dragon Film Awards–ը և SBS Drama Awards–ը, որտեղ ստացել է լավագույն դերասանուհի անվանակարգում։ Իր մոդելային կարիերան սկսելուց առաջ Կիմը հանյտնիություն է ձեք բերել նկարահանվելով My Tutor Friend և Too Beautiful to Lie ռոմանտիկ կատակերգություններում, նաև My Girlfriend Is an Agent և A Gentleman's Dignity կինոկատակերգություններում։

## Վաղ կյանքը
Կիմ Հա Նիլը ծնվել է 1978 թվականին Սեուլում։ Ընտանիքը բաղկացած է իր ծնողներից և մեկ կրտսեր եղբորից։ Նրա մանուկ ժամանակ տրված  «Հա-նեուլ» անունը կորեերեն նշանակում է երկինք։

## Ֆիլմագրություն
### Ֆիլմեր

### Սերիալներ

## Մրցանակներ

Կատեգորիա:Հարավկորեացի դերասանուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի մոդելներ